సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
దీపిక 20వ స్థానంలో.. భారత్ ఏడో స్థానంలో
ఒలింపిక్స్‌ ప్రారంభోత్సవం మొదలయ్యేది మన కాలమాన ప్రకారం శనివారం తెల్లవారు జామునే అయినా భారత ఆర్చరీ జట్టు విశ్వక్రీడల పోరాటం శుక్రవారమే ప్రారంభించింది.
BCCL | Updated:
Aug 6, 2016, 01:31AM IST
రియో ఒలింపిక్స్‌ ప్రారంభోత్సవం మొదలయ్యేది మన కాలమాన ప్రకారం శనివారం తెల్లవారు జామునే అయినా భారత ఆర్చరీ జట్టు విశ్వక్రీడల పోరాటం శుక్రవారమే ప్రారంభించింది. రాత్రి 9.30 గంటలకు మొదలైన మహిళల ఆర్చరీ టీమ్ వ్యక్తిగత ర్యాంకింగ్‌ రౌండ్‌లో దీపికా కుమారి, బొంబ్యాల దేవి, లక్ష్మీరాణి తమ అదృష్టాన్ని పరీక్షించుకున్నారు. ఇందులో దీపికా కుమారి 640 పాయింట్లు సాధించి 20వ స్థానంలో నిలవగా.. బాంబేలా దేవి 638 పాయింట్లతో 24వ స్థానంలో నిలిచింది. లక్ష్మీరాణి 614 పాయింట్లతో 43వ స్థానంతో సరిపెట్టుకుంది. టీమ్‌ ర్యాంకింగ్‌ రౌండ్‌లో భారత్‌ మొత్తం 1892 పాయింట్లతో ఏడో స్థానంలో నిలిచి ప్రీ-క్వార్టర్‌ఫైనల్‌కి అర్హత సాధించింది. కాగా దక్షిణ కొరియాకు చెందిన ముగ్గురు ఆర్చర్లు మొదటి మూడు స్థానాల్లో నిలవడం విశేషం. అంతకుమందు సాయంత్రం ఐదు గంటలకు మొదలైన పురుషుల వ్యక్తిగత ర్యాంకింగ్‌ రౌండ్‌లో భారత ఆర్చర్‌ అతాను దాస్‌ 683 పాయింట్లతో ఐదో స్థానంలో నిలిచాడు.